ອົບພະຍົບ ຫລາຍພັນຄົນ ຫາ​ທາງລັກລອບ ເຂົ້າອັງກິດ ຜ່ານທາງ ອຸໂມງຢູໂຣບ
ຝຣັ່ງ ​ແລະ​ອັງກິດ ໄດ້ປະ​ຕິ​ບັດ​ງານຫລາຍ​ຂື້ນ ​ເພື່ອ​​ຂັດ​ຂວາງອົບພະຍົບ ​ທີ່​ພະ​ຍາ​ຍາມລັກລອບ ​ຈາກຝຣັ່ງ ເຂົ້າໄປສູ່​ອັງກິດ ຜ່ານ​ທາງ​ອຸ​ໂມງ​ຢູ​ໂຣບ.
ອຸໂມງຢູໂຣບ ຊຶ່ງເປັນບໍລິສັດບໍລິຫານງານອຸໂມງລອດພື້ນທະເລ ລະຫວ່າງຝຣັ່ງ ແລະອັງກິດ ກ່າວວ່າ ຕົນໄດ້ສະກັດກັ້ນ ອົບພະ ຍົບຫລາຍກວ່າ 37,000 ຄົນທີ່ພະຍາຍາມລັກລອບຂ້າມແຕ່ທະ ວີບຢູໂຣບໄປຫາອັງກິດ ຢ່າງຜິດກົດໝາຍ ນັບແຕ່ຕົ້ນປີກາຍນີ້ມາ ອຸໂມງຢູໂຣບ ໄດ້ປະກາດແຈ້ງຈຳນວນທັງໝົດ ໃນວັນພຸດມື້ນີ້ວ່າ ໂດຍກ່າວວ່າ ຝຣັ່ງ ແລະອັງກິດ ຕ້ອງໄດ້ດຳເນີນງານຫລາຍຂື້ນ ເພື່ອຊ່ວຍອຸໂມງຢູໂຣບ ຮັບມືກັບການເພີ້ມຂຶ້ນຂອງຊາວອົບພະ ຍົບ ທີ່ຫລັ່ງໄຫລໄປສູ່ຂົງເຂດ ການປະກາດໄດ້ມີຂຶ້ນສອງຄືນ ຫລັງຈາກອົບພະຍົບຫລາຍເປັນ ປະຫວັດການ ໄດ້ພະຍາຍາມເຂົ້າໄປໃນອຸໂມງດັ່ງກ່າວ ບັນດາເຈົ້າໜ້າທີ່ ທີ່ເມືອງທ່າ Calais ໃນພາກເໜືອຂອງປະເທດຝຣັ່ງ ກ່າວໃນວັນພຸດມື້ນີ້ ວ່າ ໃນຕອນກາງຄືນເຂົາເຈົ້າສາມາດນັບມີອົບພະຍົບອີກຈຸນຶ່ງ 1,500 ຄົນ ທີ່ໄດ້ພະຍາ ຍາມລັກເຂົ້າໄປອຸໂມງຢູໂຣບ ໃນຄວາມຫວັງເພື່ອຈະໄປເຖິງອັງກິດ ໂດຍໄດ້ພົບເຫັນຢ່າງ ໜ້ອຍນຶ່ງສົບ ທີ່ໄດ້ພະຍາຍາມແຕ່ບໍ່ສຳເລັດ ການລັກ ລອບດັ່ງກ່າວ ມີຂຶ້ນຫລັງຈາກອົບ ພະຍົບຫຼາຍເປັນປະຫວັດການ ໄດ້ພະຍາຍາມ ໃນຄືນວັນຈັນແລ້ວ ເວລາຕຳຫລວດໄດ້ ຂັບໄລ່ອົບພະຍົບຫຼາຍກວ່າ 2000 ຄົນ ຜູ້ທີ່ເສຍຊີວິດ ເຈົ້າໜ້າທີ່ຕຳຫລວດຝຣັ່ງລາຍງານຈາກ ຢູ່ໜ້າແວັບໄຊທ໌ ວ່າເປັນຜູ້ຊາຍ ຊາວຊູດານອາຍຸລະຫວ່າງ 25 ຫາ 30 ປີທີ່ອາດຖືກລົດບັນທຸກຕຳຕາຍ ນາຍົກລັດຖະມົນຕີ ອັງກິດ ທ່ານ David Cameron ຊຶ່ງໃນປັດຈຸບັນກຳລັງ ຢ້ຽມຢາມສິງ ກະໂປ ກ່າວໃນວັນພຸດມື້ນີ້ວ່າ ອັງກິດກຳລັງປະຕິບັດທຸກວິທາງທີ່ສາມາດເຮັດໄດ້ໂດຍຮ່ວມ ມືກັບຝຣັ່ງເພື່ອປ້ອງກັນບໍ່ໃຫ້ເກີດເຫດການວຸ້ນວາຍ ຢູ່ອຸໂມງຢູໂຣບ ບ່ອນທີ່ອົບພະຍົບໄດ້ ເຕົ້າໂຮມກັນເປັນເວລາຫົກອາທິດທີ່ຜ່ານມາ ເພື່ອພະຍາຍາມລັກລອບຂ້າມແຕ່ຝຣັ່ງເຂົ້າ ໄປສູ່ອັງກິດ ອົບພະຍົບແປດຄົນ ມີລາຍງານວ່າ ເສຍຊີວິດຢູ່ທີ່ອຸໂມງຢູໂຣບ ນັບແຕ່ກາງ ເດືອນມິຖຸນາ